Den Vest-Sjællandske Avis, 1830-12-03
Fra Christiania meldes under 21de November: Jfølge modtagen Jndberetning har i Christiansands Bye, i Tidsrummet fra den 3die til den 13de dennes, om Aftenerne fundet Sammenløb og Uordener Sted i større og mindre Grad. Med Hensyn til disse Uordeners Aarsag og Beskaffenhed samt til de Foranstaltninger, der til sammes Forebyggelse og Standsning have været trufne, oplyse de indkomne Rapporter i det Væsentlige Følgende: Under 3die dennes blev det ved et Tilfælde opdaget, at Jld var anlagt paa Loftet i et Huus, som beboedes af Kiøbmand Peder Blehr fra Brevig, og under det strax samme Aften optagne Forhør vaktes Mistante om, at Blehr selv forsætlig havde paasat Jlden; dog fandt Byfogden denne Mistanke ikke saaledes bestyrket, at han ansaae sig beføiet til at paalægge ham Arrest. Under det Dagen derefter fortsatte Forhør, ved hvilket 2de af Byens Representanter erklærede Blehr for en for Byen farlig Person, blev det imidlertid vedtaget, at han skulde bevogtes i sit Huus af en Politie-Betient og 2de Mænd. Mistanken og Forbittrelsen imod Blehr, var almindelig, og forandledigede, at adskillige Personer de følgende Aftener samledes udenfor Blehrs Huus og viste nogen urolig Opførsel, dog ikke af Betydenhed, og uden at det kan erfares, af Politiet derved fandt sig foranlediget til at foretage Noget. – Den 8de dennes om Aftenen samledes atter udenfor Blehrs Huus en Mængde Folk, som 2de Gange forgiæves bleve af Politiet formanede til Orden og til at begive sig hiem. Politiemesterens Advarsler bleve modtagne i Stilhed, men, naar han begav sig bort, raabtes flere Gange Hurra. Jmidlertid skiltes Folkehoben ad, da den militaire Musik ved Tappenstreg lod sig høre; men, da denne var forbi blev igien af en ikke stor Folkehob istemmet gientagen Hurra udenfor Blehrs Huus. Jmidlertid forefaldt intet videre denne Aften. Men den paafølgende Aften, da Politiemesteren, efterat have erholdt Underretning om, at et Sammenløb igien fandt Sted udenfor Blehrs Huus, omtrent Kl. 7 1/2 havde indfundet sig paa Stedet, og søgte ved Forestillinger at bevæge Hoben til at adskilles, blev der kastet med Stene, dog smaae, af hvilke flere rammede ham, og med hvilke han forfulgtes, da han gik om i en anden Gade. Ved denne Leilighed blev ogsaa Politiefuldmægtigen insulteret og mishandlet, saavel ved at forfølges med Steenkastning, som ved bagfra at overfaldes med Stød og Slag, hvorved han endog kastedes overende. Efterat imidlertid Polities Embedsmænd paa Grund heraf havde forladt Tumulstedet, forøgedes Folkemassen og, da Stiftamtmanden om Aftenen henved Kl. 9, strax efter at være underrettet om Opløbet, indfandt sig, forefandt han der forsamlet en stor Mængde Personer af de laveste Classer af Byens Jndvaanere, som uagtet Stiftamtmandens Forestillinger og Opfordringer med vild Støi vedbleve at fordre Blebrs Arrest. Nogle havde endog allerede opbrudt Dørene til Huset og fortrængt den udenfor staaende Politiebetient Da Stiftamtmanden, efterat Politiet allerede forud havde forladt Stedet, ikke i kort Tid kunde tilveiebringe tilstrækkelig Magt til at adsprede den betydelige og ophidsede Folkemængde, troede han at burde, for at frelse Blehes Liv, der ellers sandsynligviis var blevet opoffret, samtykke i, at Blehr ved en af hans Bekiendte forelagdes det Spørgsmaal, om han vilde lade sig arrestere, eller under disse Omstændigheder forblive i sit Huus. Blehr valgte det Første, og førtes derpaa i Arrest, uden at nogen Jnsult fandt Sted, hvorefter Mængden fordeelte sig. Efterat Blehrs Arrest var foregaaet, fandt Stiftamtmanden med Magistraten og Borger=Repræsentanterne, som i dette Øiemed samledes Dagen efter, at der intet videre burde foretages; men allerde samme Dags Aften Kl. henved 7 forsamledes en Mængde Mennesker udenfor Kiøbmand Jacob Hansens Huus Stiftamtmanden, Commandanten, Magistraten og Politiemesteren og Repræsentanterne samledes strax paa Raadstuen, hvorfra de begave sig hen i Folkebøben. Denne havde imidlertid, under Paaskud af at Kiøbmand Jacob Hansen, skulde have at tret, at de høie Kornpriser end meere vilde stige slaaet Vinduerne ind i hans Huus med Stene. Efterat imidlertid Authoriteterne havde gientagende forestillet Mængden det Ulovlige i dette Foretagende, og giort den opmærksom paa Grundene til Kornprisernes almindelige Stigen, begav den sig paa Opfordring strax bort fra Stedet, mu giorde derefter en Tour igiennem nogle af Byens Gader, hvorunder den indslog Ruderne hos adskillige saavel Embedsmænd som Kiøbmænd og Høkere, hvilke den under et eller andet Paaskud var ugunstig. - Siden blev alt roligt, men det blev af Massen forudsagt at lignende Optrin skulde finde Sted. For at forebygge disse, blev imidlertid endnu samme Aften Foranstaltning truffen til, at Borgervæbningen, der, i Overeensstemmelse med Reglementet af 14de October 1822, §. 21, stilledes under Commandantens Befaling, næste Dags Formiddag samledes, ved hvis Assistance 11 Personer, der vare anseete som Hovedmænd ved de stedfundne Opløb, paagrebes og hensattes under militair Bevogtning, hvilket skeete uden nogensombelst Modstand. – Fra Mørkningen af udgik uafbrudt den Nat, ligesom ogsaa de paafølgende Nætter, Patrouiller af Garnisonen, der efter Commandantens Foranstaltning er bleven forstærket med et Compagnie af det Nedenæssiske nationale Musquetteer Corps, Borgervæbningen og Brandcorpset, og Roligheden har siden, indtil den 16de dennes, ikke været forstyrret. Forhøret over de paagrebne Uroestiftere er paabegyndt. - Jmod Kiøbmand Blehr, der har tilstaaet at have begaaet Misgierningen i hans Huus, er Justits=Action anordnet.